Source: http://docplayer.fi/15377632-Palkansaajien-palkkaerot-pienentyivat-edelleen-vuonna-2010.html
Timestamp: 2019-06-25 04:26:24+00:00
Document Index: 25318356

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Palkansaajien palkkaerot pienentyivät edelleen vuonna PDF
Download "Palkansaajien palkkaerot pienentyivät edelleen vuonna 2010"
1 Palkat ja työvoimakustannukset 2012 Palkkarakenne 2010 Palkansaajien palkkaerot pienentyivät edelleen vuonna 2010 Tilastokeskuksen palkkarakennetilaston mukaan kaikkien kokoaikaisten palkansaajien keskimääräinen kuukausiansio oli vuoden 2010 viimeisellä neljänneksellä euroa ja mediaaniansio 1) euroa. Parhaiten palkattu kymmenesosa (9. desiili) palkansaajista ansaitsi yli euroa ja matalapalkkaisin kymmenesosa (1. desiili) alle euroa kuukaudessa. Parhaiten palkattu kymmenesosa ansaitsi siis vähintään 2,32 -kertaa enemmän kuin vähiten ansaitseva kymmenesosa. Ylimmän ja alimman desiilin välinen ansioero pieneni edellisvuoteen verrattuna noin yhden prosenttiyksikön. Kokoaikaisten palkansaajien palkkaero Suomessa 2000luvulla Palkansaajien palkkaerot ovat kasvaneet 2000 luvulla, mutta vuodesta 2008 alkaen palkansaajien ansioiden ero on alkanut supistua. Havaittu palkkaerojen supistuminen johtui suurelta osin matalapalkkaisten palkansaajien nopeammasta ansiokehityksestä vuonna Parhaiten palkatun kymmenesosan ansiot kasvoivat vuodessa 2,1 prosenttia, kun taas vähiten ansaitsevan kymmenesosan ansionousu oli samaan aikaan 2,4 prosenttia. 1) 50 prosenttia palkansaajista ansaitsee enemmän kuin mediaaniansio ja vastaavasti 50 prosenttia palkansaajista mediaaniansiota vähemmän. Helsinki Tietoja lainattaessa lähteenä mainittava Tilastokeskus.
2 Kokoaikaisten palkansaajien palkkaero työnantajasektorin mukaan 2000luvulla Vuosi Palkkaero (D9/D1) Yhteensä Yksityinen sektori Kuntasektori Valtio ,224 2,272 2,044 2, ,238 2,273 2,041 2, ,249 2,300 2,034 2, ,247 2,308 2,027 2, ,259 2,320 2,052 2, ,292 2,369 2,050 2, ,315 2,401 2,058 2, ,348 2,431 2,074 2, ,329 2,412 2,064 2, ,323 2,395 2,065 2,218 Verrattuna edellisen vuoden vastaavaan ajankohtaan palkkaerot supistuivat eniten valtion sektorin palkansaajilla. Pienin palkkaero oli vuonna 2010 kuntasektorilla, jossa eniten ansaitseva kymmenes palkansaajista ansaitsi 2,07 kertaa enemmän kuin vähiten ansaitsevan kymmenesosa. Julkaistut tiedot perustuvat Tilastokeskuksen palkkarakennetilastoon, joka kattaa kaikki työnantajasektorit. Kokonaistyöajan kuukausiansiot lasketaan ainoastaan kokoaikaisille palkansaajille. Ansiot sisältävät säännölliseltä työajalta maksettavan ansion lisäksi yli- ja lisätyöajalta maksettavat palkanosat, mutta eivät kertaluonteisesti maksettavia palkkaeriä. 2
3 Sisällys Suurimmat palkkaerot Uudellamaalla, pienimmät Pohjois-Karjalassa...4 Taulukot Taulukko 1. Kokoaikaisten palkansaajien keskimääräiset kuukausiansiot ja ansioiden hajontaluvut maakunnan mukaan vuonna Liitetaulukot Liitetaulukko 1. Palkansaajien keskimääräiset tuntiansiot toimialan pääluokan (TOL 2008) ja työnantajasektorin mukaan vuonna Kuviot Kuvio 1. Työnantajasektoreiden osuus tilastoiduista työsuhteista eri maakunnissa vuonna 2010, % maakunnan kokoaikaisista palkansaajista...5 Laatuseloste: Palkkarakenne...7 3
4 Suurimmat palkkaerot Uudellamaalla, pienimmät Pohjois-Karjalassa Uudenmaan keskiansiot olivat vuonna 2010 kaikkein suurimmat, euroa. Mitkään muut maakunnat eivät yltäneet maan keskimääräiseen ansiotasoon. Pienimmät ansiot olivat Etelä-Savossa (2 682 euroa) ja Etelä-Pohjanmaalla (2 695 euroa). Parhaiten palkattu kymmenesosa ansaitsi Uudellamaalla vähintään 2,56-kertaa enemmän kuin vähiten ansaitseva kymmenesosa. Pohjois-Karjalassa desiilien välinen palkkaero oli maakunnista pienin, ainoastaan kaksinkertainen. Maakuntien väliset erot ansioiden hajonnassa johtuvat suurimmaksi osaksi palkansaaja- ja tehtävärakenteiden eroista eri alueilla. Taulukko 1. Kokoaikaisten palkansaajien keskimääräiset kuukausiansiot ja ansioiden hajontaluvut maakunnan mukaan vuonna 2010 Maakunnat Yhteensä 01. Uusimaa 02. Varsinais-Suomi 04. Satakunta 05. Kanta-Häme 06. Pirkanmaa 07. Päijät-Häme 08. Kymenlaakso 09. Etelä-Karjala 10. Etelä-Savo 11. Pohjois-Savo 12. Pohjois-Karjala 13. Keski-Suomi 14. Etelä-Pohjanmaa 15. Pohjanmaa 16. Keski-Pohjanmaa 17. Pohjois-Pohjanmaa 18. Kainuu 19. Lappi 20. Itä-Uusimaa Kokonaisansiot, euroa/kuukausi Lukumäärä Keskiarvo 1. desiili Mediaani desiili Uudenmaan maakuntaan sijoittui yli kolmannes kaikista kokoaikaisista palkansaajista vuoden 2010 lopussa. Julkisen sektorin osuus oli suuri Lapissa ja Itäuudellamaalla. Yksityisellä sektorilla työskentelevien osuus oli sen sijaan merkittävä VarsinaisSuomessa ja Etelä-Savossa sekä palvelutoimialojen suuren osuuden myötä myös Uudellamaalla ja Etelä-Karjalassa. 4
5 Kuvio 1. Työnantajasektoreiden osuus tilastoiduista työsuhteista eri maakunnissa vuonna 2010, % maakunnan kokoaikaisista palkansaajista 5
6 Liitetaulukot Liitetaulukko 1. Palkansaajien keskimääräiset tuntiansiot toimialan pääluokan (TOL 2008) ja työnantajasektorin mukaan vuonna ) Toimialaluokitus (TOL 2008) Toimialat yhteensä A Maatalous, metsätalous ja kalatalous B Kaivostoiminta ja louhinta C Teollisuus D sähkö-, kaasu- ja lämpöhuolto, jäähdytysliiketoiminta E Vesihuolto, viemäri- ja jätevesihuolto, jätehuolto ja muu ympäristön puhtaanapito F Rakentaminen G Tukku- ja vähittäiskauppa; moottoriajoneuvojen ja moottoripyörien korjaus H Kuljetus ja varastointi I Majoitus- ja ravitsemistoiminta J Informaatio ja viestintä K Rahoitus- ja vakuutustoiminta L Kiinteistöalan toiminta M Ammatillinen, tieteellinen ja tekninen toiminta N Hallinto- ja tukipalvelutoiminta O Julkinen hallinto ja maanpuolustus; pakollinen sosiaalivakuutus P Koulutus Q Terveys- ja sosiaalipalvelut R Taiteet, viihde ja virkistys S Muu palvelutoiminta 1).. Tieto on liian epävarma esitettäväksi Ei yhtään havaintoa Kokonaisansion keskiarvo, euroa / tunti Yhteensä Yksityinen sektori Kuntasektori 17,93 18,28 15,12 18,73 19,4 19,4 19,09 19,1 21,43 21,67 17,05 17,33 18,01 18,04 16,7 16,71 16,62 16,62 13,35 13,65 23,26 23,31 22,75 22,74 19,33 19,85 21,49 22,38 13,17 13,29 19,26 21,35 19,35 21,66 16,29 15,69 16,07 17,22 15,91 15,92 16,4 14, ,72 19,93 16,52 14,4 13,96 16,71 12,15 18,53 14,11 16,63 12,61 16,85 17,72 16,43 14,54.. Valtio 21 26,9 22,1.. 17,24 22, ,81 20, ,44 6
7 Laatuseloste: Palkkarakenne 1 Tilastotietojen relevanssi 1.1 Tietosisältö Palkkarakennetilasto laaditaan vuosittain ja se kuvaa palvelussuhteiden määrää sekä ansiotasoa eri työnantajasektoreilla tilastointivuoden viimeisellä neljänneksellä. Tilasto on ilmestynyt vuodesta 1995 lähtien ja se kattaa yksityiseltä sektorilta vähintään viisi henkeä työllistävät yritykset sekä julkisen sektorin kaikki palkansaajat. Palkkarakennetilaston ulkopuolelle on rajattu yksityiseltä sektorilta yritysten ylin johto sekä yrityksen päätoimialan mukaan maa-, metsä- ja kalatalouden, työnantajakotitalouksien sekä kansainvälisten järjestöjen toimialat. Myös ne palkansaajat, joille ei ole pystytty määrittelemään sukupuolta, on jätetty tilaston ulkopuolelle. Palkkarakennetietoja tarvitaan ansiotasojen ja palkkaerojen tarkasteluun sekä käytetään palkka-aineistona eri tutkimuksissa. Myös kansainvälisissä tietopalveluissa, kuten Eurostatin ja Kansainvälisen työjärjestön (ILO) tiedusteluissa käytetään palkkarakennetilaston tietoja. 1.2 Käsitteet ja luokitukset Palkkarakennetilastossa julkaistaan tietoa palkansaajien lukumääristä, keskimääräisistä tunti- ja kuukausiansioista sekä hajontatietoa edellä mainituista ansioista. Ansiokäsitteenä käytetään kokonaisansiota. Kokonaisansio kuvaa säännölliseltä työajalta sekä muulta työajalta, kuten yli- ja lisätyöajalta, maksettua palkkaa. Myös säännöllisen työajan ansiot saadaan aineistosta laskettua tarvittaessa. Kokonaisansioon luetaan kultakin palkanmaksujaksolta seuraavat palkanosat: peruspalkka tehtävän, ammattitaidon, palvelusvuosien yms. perusteella maksettavat lisät työpaikan sijainnin ja olosuhteiden perusteella maksettavat lisät työaikalisät toimihenkilöiden tulos- ja suoritusperusteinen palkanosa, työntekijöiden suoritusperusteiset ansiot luontoisetujen verotusarvo lisä- ja ylityön ansio osin myös mahdolliset varallaolo-, päivystys- ja hälytyskorvaukset muut epäsäännöllisesti maksettavat lisät palkkarakennetilastossa lisäksi ei-tehdyltä työajalta maksettu palkka Kokonaisansio ei sisällä kertaluonteisia palkkaeriä, kuten lomarahaa tai tulospalkkioita. Ansioiden lisäksi tilastossa julkaistaan tietoa palkanmuodostuksen kannalta olennaisista eristä, kuten keskiarvot työaikalisistä, ylityöansioista ja luontoiseduista sekä kertaluonteisista palkkaeristä. Joka neljäs vuosi laadittavassa laajemmassa palkkarakennetilastossa julkaistaan lisäksi tietoja palkansaajan vuosiansioita koskien. Seuraava EU-velvoitteisiin perustuva laajennettu palkkarakennetilasto tuotetaan tilastovuodelta Kaikkia julkaistavia lukumäärä- ja ansiotietoja on mahdollista luokitella työnantajasektorin, toimialan, ammatin, koulutuksen, palkansaajan iän, sukupuolen, palvelussuhteen luonteen, palkkausmuodon ja maantieteellisen sijainnin mukaan. Palkkarakennetilaston tiedot perustuvat suurimmaksi osaksi alakohtaisten palkkatilastojen perusaineistoihin. Lisäksi palkkarakennetietoja täydennetään Tilastokeskuksen sisäisistä rekistereistä ja joistakin ulkopuolisista lähteistä. 1.3 Lait Palkkarakennetietojen julkaiseminen perustuu Euroopan Unionin neuvoston asetukseen nro. 530/1999, jonka mukaan jokaisen EU:n jäsenmaan on toimitettava palkkarakennetta ja palkkojen hajontaa koskevia tietoja joka neljäs vuosi Eurostatille. Palkkarakennetilaston tietosisältö pohjautuu asetuksessa ja sen laajennuksissa määriteltyyn tietosisältöön, mutta kansallista käyttöä varten tietosisältö poikkeaa hieman asetuksella määrätystä. 7
8 2 Tilastotutkimuksen menetelmäkuvaus Palkkarakennetilaston laadinnan pohjana ovat yksityiskohtaiset tiedot yli 1,32 miljoonasta palvelussuhteesta, jotka perusjoukon tasolle korotettuna edustavat noin 1,68 miljoonaa palvelussuhdetta. Tilasto perustuu alakohtaisten palkkatilastojen perusaineistoihin, joiden keräämisestä vastaavat yksityisellä sektorilla pääosin työnantajajärjestöt. Työnantajajärjestöjen keräämää aineistoa täydennetään Tilastokeskuksen suorittamalla otostiedustelulla niiltä toimialoilta, joilla toimialalle kuuluvien yritysten järjestäytymisaste jää alla 75 prosentin. Julkisen sektorin tiedot kerätään kuntasektorin osalta Tilastokeskuksen toimesta ja valtiosektorin tiedot kerää Valtiokonttori. Eri sektoreiden tiedot yhdistetään yhdeksi tietovarannoksi ja kaikille palkansaajille määritellään sopimusalasta ja palkkausmuodosta riippumatta yhteiset ansiokäsitteet sekä luokitukset. Tietovarannon muodostamisen jälkeen palkkarakennetilaston tietoja täydennetään muista rekistereistä. Esimerkiksi palkansaajan tutkintotieto saadaan Tilastokeskuksen tutkintorekisteristä ja palkansaajan toimipaikkaa koskevia tietoja päivitetään työssäkäyntitilaston perustiedoista. Joka neljäs vuosi laadittavaan laajempaan palkkarakennetutkimukseen sisältyy lisäksi tietoja Tilastokeskuksen ulkopuolisista rekistereistä, kuten Verohallinnon ja Kansaneläkelaitoksen rekistereistä. Julkisen sektorin aineistot ovat kokonaisaineistoja ja kadon oikaisua ei näiden aineistojen kohdalla tarvitse käyttää. Yksityisen sektorin tiedot korotetaan perusjoukon tasolle käyttämällä hyväksi Tilastokeskuksen yritysrekisteristä muodostettua tutkimuskehikkoa. Kato korjataan vuoden 2006 tilastosta lähtien Särndalin suhde-estimaattorilla. Särndalin suhde-estimaattori toimii siten, että korjauskerroin määritellään vastanneiden yritysten henkilökunnan määrän suhteellisen osuuden käänteislukuna, eli N/n (N = tutkimuskehikkoon kuuluvien yritysten henkilökunnan lukumäärä, n = vastanneiden yritysten henkilökunnan lukumäärä). Estimaattori antaa isomman painon niiden yritysten havainnoille, joiden ositteissa vastauskato on suurinta henkilökunnan lukumäärällä mitattuna. Estimointi suoritetaan siten, että järjestäytyneiden yritysten estimointikehikko ja otostoimialojen järjestäytymättömien yritysten estimointikehikko estimoidaan erikseen ositekohtaisesti. Ositteet on muodostettu yrityksen kokoluokan ja toimialan mukaan. Koska tutkimuskehikko poimitaan ennen tilastoajankohtaa, tutkimuskehikkoon lisätyistä uusista yrityksistä, joiden palveluksessa on vähintään viisi palkansaajaa, muodostetaan oma jälkiosite. Tämän ositteen korotuskertoimeksi määrätään 1. 3 Tietojen oikeellisuus ja tarkkuus 3.1 Tilaston oikeellisuus Palkkarakennetilaston tietosisältö ja tuotantomenetelmät vastaavat Euroopan Union asettamia vaatimuksia. Tilaston teosta laaditaan Eurostatille laaturaportti joka neljäs vuosi. Lisäksi palkkarakennetilaston laatua seurataan jatkuvasti tilastotuotannon yhteydessä. Kansallisella tasolla tietojen oikeellisuudesta käydään keskustelua muun muassa aineistotoimittajatapaamisissa ja tulopoliittisen selvitystoimikunnan työryhmissä. 3.2 Tilaston luotettavuus Koska palkkarakennetilaston perusaineisto on saatu useasta eri lähteestä, tilastointikuukausi vaihtelee jossain määrin. Tämä voi vaikuttaa palkansaajien lukumääriin ja näin ollen myös ansioiden suuruuteen ja luonteeseen. Myös aineiston tietojen päivittäminen eri rekistereistä voi vaikuttaa luotettavuuteen hieman. Kun tahdistus suoritetaan rekistereistä yritystunnus- ja henkilötunnusavaimilla, voi aineisto- ja ajankohtaeroista johtuen jäädä joitakin palkansaajia tahdistumatta. Julkaistuihin keskiansioihin voi tulla pientä harhaa myös siitä, että tilaston ulkopuolelle rajataan yksityisen sektorin pienet yritykset ja yritysten ylin johto. Tutkimuskehikon ja palkka-aineistojen tahdistaminen on tilastoinnin aikaeroista johtuen hankalaa. Tutkimuskehikkoon tahdistumatta jääneet yritykset liitetään aineistoon yrityksen koon mukaan jälkeenpäin. Nämä yritykset tulkitaan yleensä kehikon alipeitoksi ja korotetaan korotuskertoimella 1. Tahdistumattomuus voi vaikuttaa tilaston laatuun aineiston estimoinnin kautta. 8
9 4 Julkaistujen tietojen ajantasaisuus ja oikea-aikaisuus Palkkarakennetilasto on vuositilasto ja sen palvelussuhde- ja ansiotiedot kuvaavat kyseisen tilastovuoden tilannetta vuoden viimeisellä neljänneksellä. Vuosiansiotiedot kuvaavat kokoaikaisen palkansaajan koko vuoden ansioita tietystä työsuhteesta. Palkkarakennetilaston aineisto perustuu lopullisiin alakohtaisiin palkka-aineistoihin sekä rekistereihin. Sen tiedot ovat julkaistaessa lopullisia. Palkkarakennetilaston tiedot julkaistaan kaksi kertaa vuodessa Tilastokeskuksen internet-sivuilla. Lisäksi kerran vuodessa tuotetaan yksi paperinen julkaisu. 5 Tietojen saatavuus ja läpinäkyvyys/selkeys 5.1 Julkaisukanavat Palkkarakennetilaston tiedot julkaistaan Tilastokeskuksen internetsivuilla tuoreintilasto julkistuksena sekä painettuna versiona Palkat ja työvoimakustannukset -sarjassa: Esimerkiksi Palkat ja työvoimakustannukset Lisäksi tilastosta julkaistaan StatFin -tauluja. Palkkarakennejulkaisu on tilattavissa myyntipalvelusta osoitteesta: Tilastokeskus, myyntipalvelu PL 4C Tilastokeskus Puh: (09) Faksi: (09) Julkaisun liitetaulukot ovat saatavilla myös sähköisessä muodossa. 5.2 Tilaston metatiedot Palkkarakennetilaston tuotannossa käytettävät metatiedot on saatavissa pääosin palkkatilastoista. Joitakin palkansaajiin liittyviä tietoja on saatavissa myös työssäkäyntitilastosta, tutkintorekisteristä sekä yritysrekisteristä. Vuosiansiota ja palkansaajan työsuhdetta koskevia tietoja voi saada muun muassa Verohallinnon ja Kansaneläkelaitoksen rekistereistä. 6 Tilastojen vertailukelpoisuus Palkkarakennetilastoa on tuotettu lähes samanlaisena vuodesta 1995 lähtien. Vuoden 2001 palkkarakennetilastoon tehdyistä määritelmämuutoksista johtuen vuosien tiedot ovat ainoastaan vertailukelpoisia pidemmän aikavälin tarkastelussa. Tilastovuodelta 2001 ja sen jälkeen tuotetut palkkarakennetilastot muodostavat toisen ns. aikasarjan. Ammattikohtaisessa vertailussa voi olla ammattien uudesta määrittelystä johtuen pientä harhaa myös vuoden 2001 ja tätä myöhempiä tilastoja verrattaessa. Vuoden 2006 palkkarakennetilastossa laskettiin kuntasektorin opettajille tuntiansiot ensimmäistä kertaa ja ansiolaskentoihin otettiin mukaan myös kuntasektorin vähennettyä palkkaa saaneet palkansaajat. Edellä mainituista muutoksista johtuen vuodesta 2006 eteenpäin julkaistavat tiedot eivät ole kaikilta osin vertailukelpoisia aikaisempiin vuosiin nähden. Palkkarakennetilastoa ei varsinaisesti käytetä aikasarjatarkasteluissa ja ansioiden kehitystä tutkittaessa palkkarakennetilastoa parempi lähde on ansiotasoindeksi. Palkkarakennetilaston ansiotietoja voidaan parhaiten verrata alakohtaisten palkkatilastojen, ansiotasoindeksin tai säännöllisen ansion indeksin sekä tulonjakotilaston ansiotietoihin. Näiden tilastojen välillä on tosin sekä käsitteellisiä että menetelmällisiä eroja. Ansiotasoindeksi kuvaa säännöllisen työajan ansioita ja palkkarakennetilasto kokonaisansioita. Lisäksi palkansaajien rajauksissa ja määritelmissä on eroja eri tilastoja verrattaessa. Palkansaajien lukumäärien osalta palkkarakennetietojen vertailu onnistuu parhaiten alakohtaisiin palkkatilastoihin, tulonjakotilastoon sekä työvoimatutkimukseen. Palkansaajien määrät ovat lähes identtiset alakohtaisiin palkkatilastoihin verrattaessa, mutta työvoimatutkimuksen sekä palkkarakennetilaston välillä esiintyy palkansaajien lukumäärässä jonkin asteista peittävyyseroa. Palkkarakennetilaston perusaineiston peittävyyttä voivat osaltaan laskea tiedustelun ajankohta, käsitteet ja määritelmät sekä se, että palkka-aineisto ei kata kaikkia työnantajan palveluksessa olevia. 9
10 Palkansaajaryhmien, kuten koko- ja osa-aikaisten, suhteiden muutoksissa palkkarakennetilaston sekä työvoimatutkimuksen vertailu onnistuu kuitenkin hyvin ja antaa varsin käyttökelpoista informaatiota palkansaajien lukumääriä koskien. 7 Selkeys ja eheys/yhtenäisyys Koska palkkarakennetilaston tiedot perustuvat useaan alakohtaiseen palkka-aineistoon, sillä on vahvat kytkökset moniin palkkatilastoihin. Tilastojen tulokset voivat kuitenkin poiketa hieman toisistaan, sillä palkkarakennetilastossa lasketaan sekä tunti- että kuukausiansiot kaikille palkansaajille. Lisäksi aineistojen rajausehdot poikkeavat hieman eri tilastojen välillä. Määritelmäerot vaikuttavat sekä palkansaajien lukumääriin että keskiansioihin. Tulosten vertailu alakohtaisiin palkkatilastoihin onnistuu parhaiten kuntasektorin sekä valtion osalta, vaikka palkansaajarajaukset aiheuttavat myös näihin vertailuihin joitakin ongelmia. 10
11 Palkat ja työvoimakustannukset 2012 Lisätietoja Mika Idman Jukka Pitkäjärvi Vastaava tilastojohtaja: Kari Molnar Lähde: Palkkarakenne 2010, Tilastokeskus Asiakaspalaute: Tietopalvelu, Tilastokeskus puh ISSN = Suomen virallinen tilasto ISSN (pdf) Julkaisutilaukset, Edita Publishing Oy puh